ৰকি পৰ্বতমালা (ইংৰাজীঃ Rocky Mountains) হৈছে উত্তৰ আমেৰিকাত অৱস্থিত পৰ্বতশ্ৰেণীসমূহৰ ভিতৰত অন্যতম এক পৰ্বতমালা। ই ব্ৰিটিছ কলম্বিয়া,পশ্চিম কানাডাৰ পৰা নিউ মেক্সিক', দক্ষিণ-পশ্চিম আমেৰিকা যুক্তৰাষ্ট্ৰ লৈকে ৩০০০ মাইল পৰ্যন্ত বিস্তৃত হৈ আছে। ৰকি পৰ্বতমালাৰ পোনপ্ৰথমে সৃষ্টি হৈছিল ৫৫-৮০মিলিয়ন বছৰ পূ্ৰ্বে লাৰামাইড অ'ৰ'জেনি (Laramide Orogeny) ৰ কালত। এই সময়ছোৱাত উত্তৰ আমেৰিকা টেক্ট'নিক প্লেট ( North American plate)ৰ তলত থকা কেইবাখনো টেক্ট'নিক প্লেটৰ স্থানান্তৰ ঘটে। ইয়াৰ ফলত পশ্চিমৰ উত্তৰ আমেৰিকাত এক পৰ্বতমালাৰ সৃষ্টি হয়। পৰৱৰ্ত্তী কালত অন্যান্য টেক্ট'নিক পৰিৱৰ্ত্তন আৰু গ্লেচিয়াৰ সমূহৰ স্খলনৰ ফলত ৰকি পৰ্বতমালাৰ বিভিন্ন শৃংগ আৰু উপত্যকাৰ গঢ় লয়। অন্তিমটো হিমযুগ (ice age)ৰ পৰা ৰকি পৰ্বতমালালৈ মানুহৰ আগমণ ঘটে আৰু স্থায়ীভাবে বসবাস কৰিবলৈ লয়। ছাৰ আলেকজেণ্ডাৰ মেকেঞ্জি ( Alexander Mackenzie) ৰ দৰে ইউৰোপিয়ান সকলৰ পিছত বিভিন্ন আমেৰিকান অভিযান যেনে লিউৱিছ আৰু ক্লাৰ্ক অভিযান ( Lewis and Clark expedition) ৰ জৰিয়তে এই পৰ্বতমালাত অৱৰোহণ কৰে।
বৰ্তমান এই পৰ্বতমালাৰ সৰহ অংশই সমজুৱা উদ্যান বা সংৰক্ষিত বনাঞ্চলেৰে আবৃত। সেইবাবে ই পৰ্যটকৰ বাবে বিশেষ আকৰ্ষণতো পৰিণত হৈছে।
ভৌগোলিকভাবে ৰকি পৰ্বতমালা দক্ষিণে ব্ৰিটিছ কলম্বিয়াৰ লিয়াৰ্ড নদী (Liard river) ৰ পৰা নিউ মেক্সিক'ৰ ৰিঅ' গ্ৰেণ্ড (Rio Grande) পৰ্যন্ত বিস্তৃত হৈ আছে। এই দুই নদীৰ সিপাৰে অন্য কিছু পৰ্বত যেনে, য়ুকুন (Yukon)ৰ শ্বেলৱিন ৰেঞ্জ (Selwyn Range), আলাস্কাৰ ব্ৰুকছ ৰেঞ্জ (Brooks Range) আৰু মেক্সিক'ৰ শ্বিয়েৰা মাদ্ৰে (Sierra Madre) আদি অৱস্থিত যদিও এই পৰ্বতসমূহ ৰকি পৰ্বতমালাৰ অংশ নহয়। অৱশ্যে আমেৰিকা যুক্তৰাষ্টহৱত প্ৰচলিত সীমা অনুসৰি কুটেনাই নদী (Kootenai river) ৰ দক্ষিণে থকা পৰ্বতসমূহ ৰকি পৰ্বতমালাৰ অন্তৰ্ভুক্তবুলি ধৰা হয় কিন্তু উত্তৰে থকা পৰ্বতশ্ৰেণীক পৃথক বুলি গণ্য কৰা হয়[1]। ৰকি পৰ্বতমালাৰ পৰ্বতসমূহ প্ৰায় ৭০-৩০০ মাইল (১১০-৪৮০ কিলোমিটাৰ) পৰ্যন্ত বহল বুলি জনা যায়।
ৰকি পৰ্বতমালাৰ উত্তৰ অংশৰ কেন্দ্ৰীয় উত্তৰ আমেৰিকাত উচ্চতা বৃদ্ধি পায়। এই অংশতে কলেৰেডোৰ ফ্ৰণ্ট ৰেঞ্জ (Front range) , Wyoming ৰ Wind River range, Big Horn Mountains , Absaroka-Beartooth range আৰু মণ্টানাৰ ৰকি মাউণ্টেইন ফ্ৰণ্ট (Rocky Mountain Front ) অৱস্থিত। কানাডাত আকৌ ভূগোলবিদ সকলে ৰকি পৰ্বতমালাৰ তিনিটা সমষ্টি চিনাক্ত কৰিছেঃ Continental Range, Hart Ranges আৰু Muskwa Range। এই হাৰ্ট ৰেঞ্জ আৰু মুশ্বকোৱা ৰেঞ্জে একেলগে উত্তৰ ৰকি পৰ্বতমালা (Northern Rockies) সৃষ্টি কৰিছে।
